નવા ગિટારવાદક જિમ્મી ક્રેસ્પોને મંચ પર સાથે લઈ નાઈટ ઈન ધ રટ્સ ના પ્રચાર માટે બૅન્ડ પ્રવાસ કરતું રહ્યું, પણ 1981 સુધીમાં બૅન્ડની લોકપ્રિયતા ઓસરવા માંડી. 1980ની શરૂઆતમાં પોર્ટલૅન્ડ, મેઈન ખાતેના એક પર્ફોમન્સ દરમ્યાન સ્ટીવન ટેલર મંચ પર જ ઢળી પડ્યા હતા.[૫૦] 1980માં, ઍરોસ્મિથે તેમના ગ્રેટેસ્ટ હિટ્સ આલ્બમ બહાર પાડ્યું. યુનાઈટેડ સ્ટેટ્સમાં 11 મિલિયન નકલોના વેચાણ સાથે, આ આલ્બમ બૅન્ડનું બેસ્ટસેલિંગ આલ્બમ બન્યું.[૩૨] 1980ની પાનખરમાં, ટેલર એક ગંભીર મોટરસાયકલ અકસ્માતમાં ઘાયલ થયો, અને તેના કારણે તેણે બે મહિના સુધી હૉસ્પિટલમાં રહેવું પડ્યું, તથા 1981 સુધી તે પ્રવાસ કે સારી રીતે રૅકોર્ડિંગ કરવા માટે અક્ષમ રહ્યો.[૫૧] 1981માં, ભૂતપૂર્વ ટેડ નુગેન્ટ ગાયક/ગિટારવાદક ડેરેક સ્ટ. હોમ્સ સાથે વ્હિટફોર્ડ/સ્ટ.હોમ્સ રૅકોર્ડ કરનાર બ્રાડ વ્હિટફોર્ડની વિદાય સાથે બૅન્ડને એક બીજો ફટકો પડ્યો[૫૨]. "લાઈટનિંગ સ્ટ્રાઈકસ" ગીતના ગિટારના અંશોનું રૅકોર્ડિંગ કર્યા પછી, વ્હિટફોર્ડના સ્થાને રિક દુફેયને લેવામાં આવ્યા અને 1982માં બૅન્ડે પોતાનું સાતમું આલ્બમ રોક ઈન અ હાર્ડ પ્લેસ રૅકોર્ડ કર્યું.[૫૩] આ આલ્બમ વેપારની દષ્ટિએ સૌથી નબળું રહ્યું, માત્ર ગોલ્ડ સુધી પહોંચ્યું,[૩૨] "લાઈટનિંગ સ્ટ્રાઈકસ" જેવું એકમાત્ર મધ્યમ કક્ષાનું સફળ ગીત આપી શકયું.[૪૩] રોક ઈન અ હાર્ડ પ્લેસ માટેના પ્રવાસ દરમ્યાન, એક દિવસ સાંજે મંચ પાછળ જૉ પેરી સાથે બોલાચાલી થયા પછી, ટેલર ફરીથી મંચ પર ઢળી પડ્યો, આ વખતે તે બૅન્ડનો વતન પાછા ફર્યાનો શો હતો, જે વોર્સેસ્ટર, મેસ્સાચ્યુસેટ્ટસમાં હતો.[૫૪]